# Emmy Noether

### A Wikipédiából, a szabad lexikonból.

Emmy Noether

Amalie „Emmy“ Noether (Erlangen, Bajorország, 1882. március 23. – Bryn Mawr, Pennsylvania, USA, 1935. április 14.) német matematikus volt.

## [szerkesztés] Életrajz

Apja, Max Noether Erlangenben volt matematikaprofesszor. Öccse, a szintén matematikus Fritz Noether 1934-ben elmenekült a nácik elől a Szovjetunióba, ahol 1941-ben szovjetellenes propaganda vádjával elítélték és agyonlőtték.

Emmy Noether gyermekként, tinédzserként nem mutatott tehetséget a matematikához, hanem a zene és a tánc érdekelte.

1904 engedték először a német egyetemeken a nőket előadásokat látogatni, ezért ekkor Erlangenben elvégezhette tanulmányait. Korábban Göttingenben az egyes professzorok engedélyével látogatta az előadásokat, de egy betegség miatt vissza kellett térnie Erlangenbe. 1907-ben lett ott a matematika doktora. Egy év múlva tagja lett a Circulo matematico di Palermonak. 1909-ben Felix Klein és David Hilbert Göttingenbe hívták. Habilitációját elutasították az akkori nőellenes bürokratizmus miatt: Nők nem lehetnek professzorok. Hilbert asszisztensnőjeként oktatott, előadásait Hilbert neve alatt tartotta.

Csak az I. világháború után, 1919-ben tudott a női kandidátusok tiltásának egyik kivételszabálya alapján habilitálni. A Weimari Köztársaság megváltozott politikai helyzete tette ezt lehetővé. Ennek ellenére csak 1923-ben kapta meg első fizetett állását. 1933 megvonták tőle a tanítási jogot, és az Egyesült Államokba emigrált politikai nézetei és zsidó származása miatt. Pennsylvania államban Philadelphia közelében a Byrn Mawri Női Főiskolán vendégprofesszoraként dolgozott. Emellett egyetemi előadásokat tartott a Princeton Egyetemen.

Emmy Noether egy altesti operáció komplikációjának következtében halt meg 1935. április 14-én Pennsylvania államban.

## [szerkesztés] Tudományos érdemei

Emmy Noether a modern algebra megalapozói közé tartozott. Őróla nevezték el többek között a Noether-gyűrűket.

Az általa bizonyított Noether-tétel a modern fizika egyik legfontosabb alaptétele.

## [szerkesztés] Forrás

A német és angol wikipédia szócikk

## [szerkesztés] Irodalom

- Renate Tobies: Emmy Noether - "Meine Herren, eine Universität ist doch keine Badeanstalt!" Spektrum der Wissenschaft, August 2004, S. 70 - 77, ISSN 0170-2971

## [szerkesztés] Külső hivatkozások

- Fem-Biographie: Emmy Noether
- John J. O'Connor és Edmund F. Robertson. Emmy Noether a MacTutor archívumban. (angol)

A lap eredeti címe "http://hu.wikipedia.org../../../e/m/m/Emmy_Noether_4512.html"

Kategória: Német matematikusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Français
- Galego
- עברית
- Italiano
- 日本語
- Nederlands
- Polski
- Русский
- Svenska
- 中文